Tisztelt Képviselő-testület!

Mint Önök előtt is ismert, a kisbéri Perczel Mór utca 1-35. közötti szakasza annak ellenére, hogy mellékutca mára már jelentős átmenő forgalmat bonyolít le. Az utca forgalmi helyzetének rendezésében szeretném, a Tisztelt Testület segítségét. Megkeresést intéztem a Komárom-Esztergom Vármegyei Rendőr-főkapitányság Kisbéri Rendőrkapitányságának Rendészeti Osztályára, akiktől a mellékelten csatolt választ kaptam.

Önök már 274/2015. (XI.13.) és 9/2016. (I.22.) KVÖKt. határozatokkal döntést hoztak arról, hogy az érintett utcát lakó-pihenő övezetté nyilvánítják és táblapárt helyeznek ki. Ez azonban eddig nem valósult meg. Az utcában jelenleg a Széchenyi utca felől 30 km/h-ás sebesség- és 3,5 t-ás súlykorlátozás van érvényen. Ezt azonban a Perczel Mór és Szent Imre utca kereszteződése feloldja és ebből az irányból nincs is semmilyen korlátozás. Az Ászár felől érkezők így legalább 50 km/h sebességgel közlekednek, de inkább ennek többszörösével. A szórt útpadkás felújítás se váltotta be teljesen a célját, mivel a nagy sebességgel közlekedő gépjárművek a padkára való lehajtáskor esetenként több perces porfelhőt hagynak maguk után, ami az utcában és udvarokon való tartózkodást lehetetlenné teszi.

Kérném Önöket, hogy vizsgálják meg, hogy a fent említett határozatok alapján a táblák kihelyezése megtud-e valósulni, vagy legalább a Perczel Mór és Szent Imre utca kereszteződésébe kerüljön a 30 km/h-ás sebesség- és 3,5 t-ás súlykorlátozás. A probléma jobb megismerősének céljából szeretettel invitálom a T. Testület és éritett Bizottságok tagjait az utcába, legfőképpen az reggeli és délutáni csúcsforgalom idejére.

Üdvözlettel:

Nagy Dániel

+36 30 908 1504